Irányelvek

## **Köteles vagy...**

1. jelezni a részvételi szándékodat a klánháborúval kapcsolatban! (profilodnál tudod állítani)
2. kétszer támadni a klánháborúban, ha bekerültél! (a mulasztás büntetéssel jár)
3. a lehetőségeidhez képest a legerősebb sereggel megjelenni a csatában!
4. feltölteni a klánkastélyod mielőtt klánháborúba indulnál!
5. a kérésednél jelölni, ha klánháborúra kéred a katonákat! (klánháborús kérések előnyt élveznek a magán kérésekkel szemben)
6. a kérésednél jelölni, ha **NEM** klánháborúra kéred a katonákat! (ha nem írsz semmit, akkor magánakcióhoz kéred)
7. a klánháborús támadásodat a mindenkori klánháborús szabályok szerint végezni!
8. a faludat maximumra fejleszteni TH szintlépés előtt! (TH6: a falad minimum 5-ös, TH7: a falad minimum 5-ös, TH8: a falad minimum 6-os)

## **Büntetés**

1. 2 klánháborús eltiltás jár, ha nem támadsz egyet sem a klánháború alatt!
2. 1 klánháborús eltiltás jár, ha csak egyet támadsz a klánháború alatt! Ha megnyerjük a háborút, nagyon jó esélyed van arra, hogy mégsem kapsz büntetést.
3. Többszöri eltiltás után a vezetőség határoz arról hogy megválunk-e tőled!
4. Ha klánháború alatt elhagyod a klánt úgy hogy nem támadsz, többször nem jöhetsz vissza! (cserbenhagyás)

## **Előléptetés**

Az előléptetést ki kell érdemelni aktivitással, adományozással, a klánháborúban a megfelelő szinten 3 csillagos támadásokkal (THx-TH8) vagy valamilyen klánt segítő tevékenységgel!

A rangnak értéke van! Senki nem kap alanyi jogon rangot, ezért felesleges kérned!

Az "Elder" rang kifejezi, hogy az adott tag nagyon fontos tagja a klánnak, akire számítani lehet és számítani is fogunk! Megfelelően támad és adományoz, ismeri és betartja a szabályokat, segíti a klánt!

A "Co-leader" teljesíti az "Elder" rang követelményeit, megoldja a klánban felmerülő problémákat, odafigyel a tagokra (tanácsot ad, utasít, elbírál, előléptet, lefokoz), rendet teremt a káoszban! A "Leader" bizalmasa, irányt mutat és vezeti a klánt a "Leader" távollétében!

## **Adományozás:**

Egy szezon hossza egy hónap, a "trófea/kupa" ikonra kattintva látható, hogy mennyi van hátra az adott szezonból. A hivatalos szezonnak hétfőn 6:00-kor van vége, de mivel olyankor általában mindenki alszik a zárás vasárnap 23:30-kor van!

A szezonban mindenki köteles legalább a felét adományozni annak amit kapott! Ha valaki ezt nem teljesíti, akkor kevesebb adományt fog kapni, mert már többen nem vagyunk hajlandóak adományozni ezeknek a tagoknak! Szélsőséges esetben ez a tag figyelmeztetésben részesül! Ha többször is előfordul, akkor a vezetőség határoz a továbbiakról!

Kérhetsz bármilyen katonát, nincs megkötés a katonák típusára vagy erősségére vonatkozóan!

Az adományod olyan legyen amilyet kértek, ha bármi jó azt jelezni fogják! Ha konkrét típusú és erősségű katonát kérnek, akkor az a stratégia része, nem lesz jó bármi, ha nincs olyanod nem adsz semmit!

## **Hogyan fejleszd a falud?!**

Először is tudnod kell néhány dologról a játékmenettel kapcsolatban (hangsúlyozom hogy egyszerűsítve írom le a folyamatokat, a valóság nyílván ennél egy kicsit bonyolultabb, de a lényeg ez):

Amikor háborút indítunk, a játék keres egy hozzánk illő ellenfelet. Ehhez kiértékeli a háborúba nevezett falukat. Számít a TH szint, a katonák erőssége, a védelmi fegyverek erőssége és az összes épület HP-ja. Ebből lesz egy falu átlag, nevezzük ezentúl FÁ-nak.

Természetesen a játék megpróbál olyan ellenfelet találni nekünk, ahol az FÁ-k hasonlóan alakulnak.

Ha az előzőekbe belegondolunk máris látszik néhány hiba, amit a játékosok gyakran elkövetnek:

* Ha a maximumra fejlesztés előtt TH szintet lépsz és elkezded megépíteni az új épületeket, akkor hirtelen nagyot ugrik a falud össz HP-ja és ezáltal az FÁ-d, miközben a katonáid gyengék maradtak, az új védelmi fegyverek meg még nem elég erősek! Így erősebb ellenfelet kapsz, akit nem fogsz tudni legyőzni, ő viszont le fog győzni téged! (elsietett TH)
* Amikor megérkezel egy TH szintre elkezded fejleszteni a barakkokat és sorra aktíválod az új katonákat, olyanokat is amiket nem fogsz mostanában használni. Ezáltal növekszik az FÁ-d és erősebb ellenfelet kapsz, pedig a támadásod nem lett erősebb, mert adott esetben nem használod az új katonát!

Ezekből máris következtethető néhány ajánlás, amiket követve megkönnyítheted a dolgodat és ezáltal hasznosabb tagja lehetsz a klánnak:

* TH szintlépés előtt fejleszd maximumra a falud. Ez a kötelességeknél is szerepel, a faladat nem kell maximumra fejlesztened, csak ajánlott!
* TH szintlépés után csak egy új fegyvert építs meg, majd fejleszd fel és csak utána építsd a következő új fegyvert! Eközben a többi építővel a meglévő régi fegyvereidet fejlesztheted!
* TH szintlépés után ne építsd meg az új tárolókat, mert azoknak hatalmas HP-jük van. Inkább fejleszd fel a meglévőket, de azokat is csak akkor, ha már nem fér bele egy új fejlesztés nyersanyag igénye!
* Először fejleszd a maximumra azokat a katonákat amiket a támadásaid során gyakran használsz és csak utána aktiválj új katonákat!